**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projektam "Noteikumi par rīcību ar administratīvo pārkāpumu lietās izņemto mantu un dokumentiem" (TA-265)** |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildum, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 31.03.2020. neklātienē organizēta saskaņošana atbilstoši Valsts sekretāru 2020.gada 12.marta sanāksmē nolemtajam (prot. Nr.11, 26.§, TA-265). |
|  |  |
| Saskaņošanas dalībnieki | Tieslietu ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| *1* | *2* | *3* | *4* | *5* |
|  | 10. Lai nodrošinātu izņemto mantu glabāšanas atbilstību Administratīvās atbildības likumā ietvertajiem mērķiem, kā arī novērstu nepamatotu mantas īpašnieka vai likumīgā valdītāja (turpmāk – persona) tiesību ierobežošanu un nelietderīgu valsts budžeta līdzekļu izlietojumu mantas glabāšanai, lemjot par nepieciešamību nodot glabāšanā, realizēt vai iznīcināt administratīvā pārkāpuma lietā izņemtās mantas un dokumentus, atbildīgās iestādes amatpersona, kura veic administratīvā pārkāpuma procesu, (turpmāk – amatpersona) izvērtē mantas nozīmīgumu administratīvā pārkāpuma lietā, kā arī mantas izņemšanas un glabāšanas lietderību, nepieciešamību un samērību, apsverot iegūto informāciju un ņemot vērā vismaz šādus kritērijus:10.1. iespējamais pamatojums izņemtās mantas konfiskācijai;10.2. pamatojums izņemtās mantas atzīšanai par lietisko pierādījumu un iespējas attiecīgās ziņas par faktiem pierādīt, izmantojot citus pierādīšanas līdzekļus;10.3. pamatojums mantas izņemšanai uz laiku, lai nodrošinātu sabiedrisko kārtību un drošību un novērstu administratīvā pārkāpuma radītās sekas un ar to saistīto sabiedriskās kārtības apdraudējumu; 10.4. administratīvā pārkāpuma un ar to radītā kaitējuma nozīmīgums;10.5. izņemtās mantas glabāšanas, pārvietošanas, realizācijas vai iznīcināšanas iespējas un lietderība;10.6. izņemtās mantas glabāšanas ietekme uz izņemtās mantas kvalitāti;10.7. paredzamie izņemtās mantas pārvietošanas, uzglabāšanas, realizācijas un iznīcināšanas izdevumi, kā arī paredzamās iespējas segt šos izdevumus no ieņēmumiem no mantas realizācijas, ja manta tiktu konfiscēta. | **Tieslietu ministrija**Izņemšana ir saistīta ar lietā nozīmīgas mantas vai dokumenta atņemšanu uz laiku.  Izņemšanas institūts nav saistīts ar nepieciešamību pārtraukt pārkāpumu, novērstu tā sekas vai, lai kalpotu kā sodošs (represīvs) līdzeklis, kad pārkāpums radījis nozīmīgu kaitējumu. Līdzīgi, kā kriminālprocesā, mantas izņemšanai arī administratīvā pārkāpuma procesā nav piespiedu rakstura. Tādējādi projektā nav maināma izņemtās mantas institūta tiesiskā daba.Vēršam uzmanību, ka saglabājot minēto regulējumu esošajā redakcijā, tas ne tikai maina izņemtās mantas institūtu, bet vienlaikus var novest pie gadījumiem, kad manta tiek izņemta, kad tai nav nozīmes lietā, kas attiecīgi paaugstina izdevumus gan valstij, gan personai. Ievērojot minēto,  aicinām svītrot projekta 10.1., 10.3. un 10.4. apakšpunktu.  | **Ņemts vērā.** | 10. Lai nodrošinātu izņemto mantu glabāšanas atbilstību Administratīvās atbildības likumā ietvertajiem mērķiem, kā arī novērstu nepamatotu mantas īpašnieka vai likumīgā valdītāja (turpmāk – persona) tiesību ierobežošanu un nelietderīgu valsts budžeta līdzekļu izlietojumu mantas glabāšanai, lemjot par nepieciešamību nodot glabāšanā, realizēt vai iznīcināt administratīvā pārkāpuma lietā izņemtās mantas un dokumentus, atbildīgās iestādes amatpersona, kura veic administratīvā pārkāpuma procesu, (turpmāk – amatpersona) izvērtē mantas nozīmīgumu administratīvā pārkāpuma lietā, kā arī mantas izņemšanas un glabāšanas lietderību, nepieciešamību un samērību, apsverot iegūto informāciju un ņemot vērā vismaz šādus kritērijus:10.1. pamatojums izņemtās mantas atzīšanai par lietisko pierādījumu un iespējas attiecīgās ziņas par faktiem pierādīt, izmantojot citus pierādīšanas līdzekļus;10.2. izņemtās mantas glabāšanas, pārvietošanas, realizācijas vai iznīcināšanas iespējas un lietderība;10.3. izņemtās mantas glabāšanas ietekme uz izņemtās mantas kvalitāti;10.4. paredzamie izņemtās mantas pārvietošanas, uzglabāšanas, realizācijas un iznīcināšanas izdevumi, kā arī paredzamās iespējas segt šos izdevumus no ieņēmumiem no mantas realizācijas, ja manta tiktu konfiscēta. |
|  | 28. Ja izņemtā manta ir realizēta šo noteikumu 25. vai 26.punktā minētajā gadījumā, īpašniekam atmaksā mantas realizācijā iegūtos līdzekļus, iepriekš no tiem atskaitot līdzekļus, kas nepieciešami mantas realizācijas izdevumu segšanai.  | **Tieslietu ministrija**Administratīvās atbildības likuma 260. panta otrā daļa noteic, ka, ja personai piemērots sods un manta realizēta, tad no iegūtajiem līdzekļiem atskaita summu, kas nepieciešama naudas soda samaksai un izdevumu segšanai. Tādējādi Administratīvās atbildības likums noteic minēto summu atskaitīšanas kārtību \_no sodītās personas\_. Tomēr projekta 28. punkts paver iespēju minētās summas atskaitīt arī no izņemtās mantas, kas realizēta un pieder citām personām, piemēram, aizskartajam mantas īpašniekam.Attiecīgi lūdzam precizēt minēto projekta punktu, norādot, ka realizācijas izdevumus sedz no sodītās personas. | **Ņemts vērā.** | 28. Ja izņemtā manta ir realizēta šo noteikumu 25. vai 26.punktā minētajā gadījumā, īpašniekam atmaksā mantas realizācijā iegūtos līdzekļus. Noteikums, ka procesuālo izdevumu atlīdzināšanas pienākums gulstas uz sodīto personu, ir paredzēts Administratīvās atbildības likuma 76.panta pirmajā daļā. |
|  | 31. Ja tiek konstatēts, ka izņemtās mantas ātri bojājas vai arī to ilgstoša glabāšana rada zaudējumus valstij, amatpersona nekavējoties pieņem lēmumu par mantas realizāciju vai iznīcināšanu. Izņemtā manta ir iznīcināma, ja tai nav vērtības vai tiek konstatēti citi apstākļi, kuru dēļ manta nav realizējama, piemēram:31.1. izņemtā manta nav derīga lietošanai vai tās izplatīšana ir aizliegta saskaņā ar atbilstošo jomu regulējošiem normatīvajiem aktiem; 31.2. paredzamie izņemtās mantas realizācijas izdevumi pārsniedz iespējamos realizācijas ieņēmumus (izņemot gadījumus, ja mantu nodod bez maksas vai realizē, nododot pārstrādei);31.3. izņemtā manta rada fitosanitāro risku vai var radīt kaitējumu videi, cilvēku vai dzīvnieku veselībai. | **Tieslietu ministrija**Lūdzam ievērot likumdevēja doto pilnvarojumu Ministru kabinetam un projektā neregulēt jautājumus, kuri jau ir regulēti Administratīvās atbildības likumā. Minētais ir pamatojams ar to, ka Ministru kabinets ārējo normatīvo aktu var izdot, ja likumdevējs likumā noteicis ne vien speciālu pilnvarojumu šāda akta izdošanai, bet arī noregulējamos jautājumus. Nosacījums, ka likumā jābūt gan tieši ietvertam deleģējumam izdot noteikumus, gan norādītiem šo noteikumu galvenajiem virzieniem, izriet no prasības, \_lai likumdevējs pats izšķirtu svarīgākos sabiedrības dzīves jautājumus (\_sk., piemēram, Satversmes tiesas 2005. gada 24. novembra sprieduma lietā Nr. 2005-03-0306 10. punktu).Ievērojot minēto, kā arī to, ka \_Administratīvās atbildības likums noteic gadījumus, kad manta ir iznīcināma vai realizējama\_ (sk. Administratīvās atbildības likuma 111. panta piekto daļu un 155. panta pirmo daļu), lūdzam projektā nedublēt minēto regulējumu, kā arī nejaukt realizācijas vai iznīcināšanas tiesiskos pamatus atšķirīgos faktiskajos apstākļos, proti, apstākļos, kad manta ātri bojājas vai mantas ilgstoša glabāšana rada zaudējumus valstij (Administratīvās atbildības likuma 111. panta piektā daļa), ar apstākļiem, kad amatpersona jau pieņemot lēmumu administratīvā pārkāpuma lietā lemj par rīcību ar izņemto mantu (Administratīvās atbildības likuma 155. panta pirmā daļa). Attiecīgi lūdzam svītrot projekta 31. punktu. | **Ņemts vērā.** | Projekta 31.punkts ir svītrots. |
|  | 58. Ja izņemtās mantas realizācija nav sekmīga un iestāde, kura veic mantas realizāciju, atzīst turpmāku mantas realizāciju vai glabāšanu par saimnieciski neizdevīgu, mantu var realizēt, nododot to pārstrādei, vai iznīcināt, ja tai nav vērtības.  | **Tieslietu ministrija**4. Ievērojot, ka saskaņā ar Administratīvās atbildības likumu visus lēmumus ar izņemto mantu pieņem amatpersona, kura veic administratīvā pārkāpuma procesu, lūdzam precizēt projekta 58. punktu, izsakot to šādā redakcijā: "58. Ja izņemtās mantas realizācija nav sekmīga un amatpersona, kura veic administratīvā pārkāpuma procesu, atzīst turpmāku mantas realizāciju vai glabāšanu par saimnieciski neizdevīgu, mantu var realizēt, nododot to pārstrādei, vai iznīcināt." | **Ņemts vērā.** | 57. Ja izņemtās mantas realizācija nav sekmīga un amatpersona, kura veic administratīvā pārkāpuma procesu, atzīst turpmāku mantas realizāciju vai glabāšanu par saimnieciski neizdevīgu, mantu var iznīcināt. |
|  | 82. Pēc lēmuma administratīvā pārkāpuma lietā spēkā stāšanās, no ieņēmumiem, kas gūti realizējot administratīvā pārkāpuma procesā sodītajai personai piederošo izņemto mantu, atskaita summu, kas nepieciešama ar izņemtās mantas nogādāšanu glabāšanai, glabāšanu un realizāciju saistīto izdevumu segšanai. 83. Par ieņēmumiem, kas gūti realizējot izņemto mantu, un pārsniedz šo noteikumu 82.punktā noteiktos izdevumus, iestāde informē amatpersonu, kura izskatīja administratīvā pārkāpuma lietu. Amatpersona lemj par šo līdzekļu izmantošanu noteiktā naudas soda samaksai. | **Tieslietu ministrija**Administratīvās atbildības likuma  260. panta otrā daļa noteic, ka, ja personai piemērots administratīvais sods un izņemtās mantas realizētas, tad no iegūtajiem līdzekļiem atskaita summu, kas nepieciešama naudas soda samaksai un to izdevumu segšanai, kuri ir saistīti ar izņemto mantu nogādāšanu glabāšanai, glabāšanu un realizāciju. Ja projektā ir nepieciešams regulēt minēto summu atskaitīšanas kārtību, aicinām projekta 82. punktu salāgot ar Administratīvās atbildības likuma 260.panta otro daļu, proti, nosakot, ka tiek atskaitītas summas, kas nepieciešamas naudas soda samaksai un izdevumu segšanai. | **Ņemts vērā.** | 81. Pēc lēmuma administratīvā pārkāpuma lietā spēkā stāšanās, no ieņēmumiem, kas gūti realizējot administratīvā pārkāpuma procesā sodītajai personai piederošo izņemto mantu, atskaita summu, kas nepieciešama ar izņemtās mantas nogādāšanu glabāšanai, glabāšanu un realizāciju saistīto izdevumu segšanai un noteiktā naudas soda samaksai. Projekta 83.punkts ir svītrots. |
|  | 85. Ja lēmums administratīva pārkāpuma lietā ir pieņemts saskaņā ar Latvijas Administratīvo pārkāpumu kodeksu, izdevumu, kas radušies sakarā ar administratīvā pārkāpuma lietā izņemtās mantas un dokumentu nodošanu glabāšanā, glabāšanu un iznīcināšanu, apmēru nosaka un piedziņu veic saskaņā ar Latvijas Administratīvo pārkāpumu kodeksu un Ministru kabineta 2010.gada 7.decembra noteikumiem Nr.1098 „Noteikumu par rīcību ar administratīvo pārkāpumu lietās izņemto mantu un dokumentiem”. | **Tieslietu ministrija**Attiecībā par noslēguma jautājumos ietverto 85. punktu, norādām, ka situācijā, kad ir izveidojies neapzināts likuma robs, lai tomēr būtu iespējams iestādei, kurai radušies izdevumi saistībā ar izņemto mantu, ieguldītos līdzekļus atgūt, piekrītam, ka minētais projekta 85.punkts varētu tikt saglabāts, ar nosacījumu, ka tas tiek papildināts ar piebildi, ka minēto kārtību turpina piemērot "ne ilgāk, kā līdz 2020.gada 31. decembrim". | **Iebildums ir saskaņots.** | 83. Ja lēmums administratīva pārkāpuma lietā ir pieņemts saskaņā ar Latvijas Administratīvo pārkāpumu kodeksu, izdevumu, kas radušies sakarā ar administratīvā pārkāpuma lietā izņemtās mantas un dokumentu nodošanu glabāšanā, glabāšanu un iznīcināšanu, apmēru nosaka un piedziņu veic saskaņā ar Latvijas Administratīvo pārkāpumu kodeksu un Ministru kabineta 2010.gada 7.decembra noteikumiem Nr.1098 „Noteikumu par rīcību ar administratīvo pārkāpumu lietās izņemto mantu un dokumentiem” ne ilgāk, kā līdz 2021.gada 31. decembrim. |
|  |  | **Tieslietu ministrija**Papildus virzot projektu izskatīšanai Ministru kabineta sēdē, aicinām sagatavot un projektam klāt pievienot Ministru kabineta protokollēmumu, nosakot, ka iestādes līdz 2020.gada 31. decembrim noslēdz starpresoru vienošanos par savstarpējiem norēķiniem attiecībā par izdevumiem, kas radušies saistībā ar izņemtās mantas vai dokumenta nodošanu glabāšanā, glabāšanu, iznīcināšanu vai realizēšanu. | **Ņemts vērā.** | Projektam ir pievienots Ministru kabineta sēdēs protokollēmuma projekts ar šādu punktu:“2. Iestādes, kuras veic administratīvā pārkāpuma procesu, un Nodrošinājuma valsts aģentūra līdz 2020.gada 31. decembrim noslēdz vienošanos par savstarpējiem norēķiniem attiecībā par izdevumiem, kas radušies saistībā ar izņemtās mantas vai dokumenta nodošanu glabāšanā, glabāšanu, iznīcināšanu vai realizēšanu.” |

|  |  |
| --- | --- |
| Atbildīgā amatpersona |  |
|  | (paraksts)\* |
| Mārtiņš Rāzna

|  |
| --- |
| Nodrošinājuma valsts aģentūras Administratīvi – juridiskā un iepirkumu nodrošinājuma departamenta Juridiskās nodaļas juriskonsults |
|  |
| Tālr. 29454798, Martins.Razna@agentura.iem.gov.lv |
| (tālruņa un faksa numurs, e-pasta adrese) |

 |